CELEX: 62012TN0319
Language: bg
Date: 2012-07-19 00:00:00
Title: Дело T-319/12: Жалба, подадена на 19 юли 2012 г. — Испания/Комисия

22.9.2012   
            
            
               BG
            
            
               Официален вестник на Европейския съюз
            
            
               C 287/32
            
         Жалба, подадена на 19 юли 2012 г. — Испания/Комисия
   (Дело T-319/12)
   2012/C 287/60
   Език на производството: испански
   
      Страни
   
   
      Жалбоподател: Кралство Испания (представител: A. Rubio González)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение C(2012) 3025 окончателен на Европейската комисия от 8 май 2012 г. относно държавна помощ SA. 22668 (C 8/2008 — ex NN 4/2008), предоставена от Испания на „Ciudad de la Luz SA“,
            
         
               —
            
            
               да осъди ответната институция да заплати съдебните разноски.
            
         
      Правни основания и основни доводи
   
   В подкрепа на исканията си жалбоподателят излага пет правни основания.
   
               1.
            
            
               Неправилно прилагане на критерия за частния инвеститор, тъй като при извършването на анализа Комисията е надхвърлила свободата на преценка, с която разполага.
            
         
               2.
            
            
               Грешка при преценката на държавната помощ, тъй като не е взела предвид дейността в предназначената за предоставяне на услуги зона на комплекса.
            
         
               3.
            
            
               Липса на мотиви на обжалваното решение, тъй като иска възстановяване на помощите от кино продуцентите, а в анализа изобщо не споменава тези предполагаеми помощи.
            
         
               4.
            
            
               При условията на евентуалност, грешка в анализа на съвместимостта на инвестицията с насоките за национална регионална помощ, тъй като не е анализирала дали останалата помощ отговаря на критерия за частния инвеститор.
            
         
               5.
            
            
               При условията на евентуалност, липса на мотиви и грешка при анализа на съвместимостта на помощите в светлината на приложимата към аудиовизуалния сектор правна уредба, тъй като не е анализирала защо предполагаемата помощ не преследва културна цел.